Vilfredo Pareto
**Vilfredo Pareto**, nado o 15 de xullo de 1848 e finado o 19 de agosto de 1923, realizou importantes contribucións ao estudo da economía (e da socioloxía), especialmente no campo da distribución da riqueza e a análise das eleccións individuais. Foi o creador do concepto de eficiencia de Pareto, e contribuíu ao desenvolvemento da microeconomía, con ideas como a da curva de indiferenza.

Economía
--------

É famoso pola súa observación de que, en Alemaña o 20% da poboación posuía o 80% da propiedade, que posteriormente Joseph Xuran e outros populizarían como o principio de Pareto e xeneralizarían baixo o concepto de distribución de Pareto.

O índice de Pareto é a medida da desigualdade da distribución do ingreso.

Foi un autor moi prolífico. Escribiu obras de economía e panfletos antigubernamentales desde 1870 ata a chegada de Mussolini para criticar o intervencionismo e a falta de democracia. Na súa primeira etapa intelectual, que logo tomaría outro xiro, foi continuador dos neoclásicos e demócrata radical.

En socioloxía foi un grande innovador. Desprezou algúns postulados económicos (pensamento 100% racional) desde a socioloxía, tomando en consideración os elementos residuais instintivos, non lóxicos nin racionais.

Política
--------

Para Pareto hai dúas clases de homes: raposos e leóns. Os raposos son calculadores, pensadores e materialistas, mentres que os leóns son conservadores, idealistas, resolven pola forza e burocráticos.
Introduce o concepto de elite. Para Pareto a elite son os mellores da sociedade. A elite non é hereditaria, e polo tanto haberá unha circulación de elites.

Tamén usa o concepto noutro sentido, no sentido de quen goberna. O ideal sería que coincidise a elite funcional (os mellores) coa elite do poder. Pero isto non é completamente así, pois hai quen goberna sen ser elite (por influencias, familia...) Cando hai demasiados que gobernan sen ser da elite funcional, chega a decadencia e o colapso: "A historia é un cemiterio de aristocracias".

A elite do poder péchase fronte a nova elite que xorde da masa pero acaba sendo substituída. É un ciclo. Pode suceder a través dunha revolución ou por substitución gradual.
Unha boa elite é onde hai un bo equilibrio entre raposos e leóns. Cando hai moitos raposos na elite os leóns rebélanse, e viceversa. Cando unha elite é decadente débese exterminar; a elite debe ser de calidade e circulante.

Pareto influíu moito sobre o fascismo italiano. Os fascistas intentaron apropiarse de Pareto, e Pareto en certo xeito correspondeulles (Mussolini nomeouno senador vitalicio), malia estar en desacuerdo con algunhas das súas políticas.

Obras
-----

* *Tratado de Socioloxía Xeral* (1916)
* *"Considerazioni sui principi fondamentali dell'economia politica pura"*, 1893, Giornale degli Economisti.
* *"Introdución" aos Extractos do Capital de Karl Marx*, 1893.
* *"Leçon d'économie pure à l'Université de Lausanne"*, 1893(?)
* *"Curso de Economía Politica"*, 2 volumes, 1896-7.
* *"New Theories of Economics"*, 1897, JPE.
* *"Os Sistemas Socialistas"*, *1901*.
* *"L'economie et a sociologie au point de vue scientifique"*, 1907, Rivista dei Scienza.

Véxase tamén
------------

### Ligazóns externas

* Pareto en *History of Economic Thought* *(en inglés)*
* Pareto] *(en inglés)*

|  |  |
| --- | --- |
| Control de autoridades | 
* Wd: Q11031
* WorldCat
* VIAF: 2475156
* BAV: ADV10198174
* BIBSYS: 90056351
* BLBNB: 000589680
* BNCHL: 000057068
* BNE: XX1127319
* BNF: 11918602b
* BRE: 2707989
* CANTIC: a11789323
* CiNii: DA01018067
* DBI: ID
* DeutscheBio: 118591711
* Dodis: P63665
* EBID: ID
* EGAXA: vtls000898776
* FAST: 31392
* GEC: 0049047
* GND: 118591711
* Gutenberg: 38645
* HDS: 041419
* ICCU: CFIV063949
* ISNI: 0000000108624561
* LCCN: n79018804
* MR: 305058
* NDL: 00472732
* NKC: jn20000701370
* NLA: 35408738
* NLG: 128573
* NTA: 068472587
* OBP: ID
* OL: OL128990A
* openMLOL: 104195
* PTBNP: 59049
* RSL: 000086266
* SELIBR: 250065
* SNAC: w6902p5w
* SUDOC: 027058115
* Treccani: pareto-vilfredo-marchese
* UNZ: ParetoVilfredo
* zbMATH: pareto.vilfredo

 |